PTTGC พุ่ง 2% ราคาวิ่งแตะ 100 บ. ทุบสถิติ “ออลไทม์ไฮ” โบรกฯ อัพเป้าใหม่ 116 บ.
PTTGC พุ่ง 2% วิ่งแตะ 100 บ. ทุบ "ออลไทม์ไฮ" ล่าสุด ณ เวลา 15.14 น. อยู่ที่ 100 บาท บวก 2.50 บาท หรือ 2.56% สูงสุด 100.50 บาท ต่ำสุดที่ 98.50 บาท ด้วยมูลค่าซื้อขาย 2.69 พันล้านบาท ฟาก โบรกฯ อัพเป้า 116 บาท จากเดิม 114 บาท รับอานิสงส์ราคาน้ำมันปรับตัวขึ้น ชี้ผลงานปี 61 โตต่อ
27 ก.พ. 2561

ผู้สื่อข่าวรายงานว่า ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ล่าสุด ณ เวลา 15.14 น. อยู่ที่ 100 บาท บวก 2.50 บาท หรือ 2.56% สูงสุด 100.50 บาท ต่ำสุดที่ 98.50 บาท ด้วยมูลค่าซื้อขาย 2.69 พันล้านบาท

ทั้งนี้ ราคาหุ้น PTTGC ปรับตัวขึ้นต่อเนื่อง 4 วันติด นับตั้งแต่ราคาหุ้นอยู่ที่ 93.25 บาท เมื่อวันที่ 21 ก.พ.61 และปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 19 ต.ค.54
ด้าน บล.ทิสโก้ ระบุในบทวิเคราะห์ ปรับราคาเป้าหมาย PTTGC เป็น 116 บาท จากเดิม 114 บาท โดย PTTGC เป็นหุ้นกลุ่มปิโตรเคมีที่ บล.ทิสโก้ ชอบมากที่สุดจากอัตราใช้กำลังการผลิตที่เพิ่มขึ้น, การรับโอนธุรกิจปิโตรเคมี 6 บาทจากบริษัท ปตท. จำกัด (มหาชน) หรือ PTT และส่วนต่างปิโตรเคมี (HDPE, PP) ที่คาดว่าจะแข็งแกร่งตลอดทั้งปีนี้
ส่วน บล.เอเอสแอล ระบุในบทวิเคราะห์ แนะนำ “ซื้อ” PTTGC ให้ราคาเป้าหมาย 111 บาท มองราคาหุ้น Laggard กลุ่ม โดยคาดว่าราคาหุ้น PTTGC ยังได้รับแรงหนุนระยะสั้นจากราคาน้ำมันดิบที่ปรับตัวขึ้นกว่า +3.8% WoW ตามทิศทาง Supply ที่กดดันกำลังการผลิตรวม
ด้านแนวโน้มธุรกิจ PTTGC ยังได้รับประโยชน์จากแนวโน้ม Demand ผลิตภัณฑ์หลักที่ยังเพิ่มขึ้นตามทิศทางเศรษฐกิจ และ Margin ผลิตภัณฑ์หลักที่ปรับตัวสูงขึ้นต่อเนื่อง
รวมทั้งคาดการกำไรปกติไตรมาส 1/61 ที่แข็งแกร่งต่อเนื่อง ส่งผลให้แนวโน้มกำไรสุทธิปี 61 ที่จะเติบโตราว 14.6% เทียบจากปีก่อนทั้งโครงการปัจจุบันและโครงการใหม่ที่จะเกิดขึ้นต่อเนื่อง